
Κερδίστε πολλά με την πειθώ



 «[http://www.tovima.gr/themes/1/default/media/home/clear.gif](http://www.tovima.gr/relatedarticles/article/?aid=106503)Η πειθώ θεωρείται ένα από τα σημαντικότερα όπλα που μπορεί κάποιος να χρησιμοποιήσει προκειμένου να επιτύχει τους στόχους του στον εργασιακό χώρο. Το να πείσετε τον καταναλωτή να αγοράσει το προϊόν που πουλάτε, τον συνεργάτη σας ότι οι ιδέες σας για ένα θέμα είναι σωστές ή ακόμη και τον προϊστάμενό σας να εγκρίνει την αύξηση των αποδοχών σας δεν είναι μια εύκολη υπόθεση. Η τέχνη της πειθούς διδάσκεται, υποστηρίζουν οι ειδικοί. Για να κερδίσετε το παιχνίδι της πειστικότητας πρέπει να γνωρίζετε ορισμένα μυστικά κλειδιά που θα σας οδηγήσουν στο σκαλί της επιτυχίας και θα σας επιτρέψουν να «αφοπλίσετε» τους «αντιπάλους» σας..» (από άρθρο στην εφ. Το Βήμα)

Η πειθώ

**1. Τρόποι πειθούς**

**α. Επικληση στη λογικη**

1.επιχειρηματα και τεκμηρια

α. εγκυροτητα, αληθεια, ορθοτητα ενός επιχειρηματοσ

β. αξιολογηση επιχειρηματοσ-σημασια και αξιολογηση τεκμηριων

2.Ειδη συλλογισμων:

α.Διακριση: ωσ προς την πορεια της σκεψησ και ωσ προς το ειδοσ των προτασεων.

β: αξιολογηση τους

**Β. Επικληση στΟ ΣΥΝΑΙΣΘΗΜΑ**


**Γ. ΕΠΙΚΛΗΣΗ ΣΤΟ ‘ΗΘΟΣ’ ΤΟΥ ΠΟΜΠΟΥ**


**Δ. ΕΠΙΘΕΣΗ ΣΤΟ ΗΘΟΣ ΤΟΥ ΑΝΤΙΠΑΛΟΥ**

**Ε. ΕΠΙΚΛΗΣΗ ΣΤΗΝ ΑΥΘΕΝΤΙΑ**

Λογαρά Ελένη(ΠΕο2) | Έκθεση Γ΄ Λυκείου | 13-9-2023

 **ΕΠΙΚΟΙΝΩΝΙΑ**





..Για να μπορούμε να είμαστε αποτελεσματικοί επικοινωνιακά πολλές ικανότητές μας ενεργοποιούνται ταυτόχρονα. Απαιτείται να έχουμε πρωτότυπες ιδέες, να ξέρουμε, γιατί να τις μοιραστούμε και να επιθυμούμε να το κάνουμε, και να έχουμε κοινό κώδικα με τους γύρω μας, για να τις μοιραστούμε αποτελεσματικά.. της Νατάσσας Καραμπούλα, λογοθεραπεύτριας, στο κέντρο ειδικών θεραπειών Έλλογον.

**Επικοινωνία από την ανάγκη στην απόλαυση**

**ΓΡΑΦΕΙ Η ΜΑΡΙΑ ΒΟΡΝΙΩΤΑΚΗ  
M.D, Ειδ. Νευρολογίας|**

..Γιατί παρόλο που νιώθω ότι κάποιες κοινωνικές επαφές δεν με βοηθάν, εγώ εξακολουθώ να τις επιδιώκω; Η επικοινωνία, χαρακτηρίζει όλα τα πλάσματα και ειδικότερα τον άνθρωπο. Παίζει βασικό ρόλο στην εξέλιξή του συναισθηματικά και νοητικά…

|  |  |  |  |
| --- | --- | --- | --- |
| ΟΡΙΣΜΟΣ | ΠΡΟΫΠΟΘΕΣΕΙΣ | ΣΚΟΠΟΣ | Η κριτική στάση απέναντι στο μήνυμα |
| 1. Η αμοιβαία επαφή, συνάντηση, συνομιλία, κοινή δραστηριότητα κ.τ.λ. μεταξύ των ατόμων ή και ομάδων.  2.Η αποστολή μηνυμάτων ή πληροφοριών από κάποιον πομπό προς κάποιο δέκτη και αντίστροφα, μέσω κοινού συστήματος σημάτων, συμβόλων ή τρόπων συμπεριφοράς. | 1. …………………………………………………...  ……………………………………………………  ……………………………………………….  2. …………………………………………….  ………………………………………………..  ……………………………………………….  …………………………………………………. | 1 …………….......  …………….  2. …………………..  …………………….  3. ………………..  ……………….  4. ………………..  ……………..  5. …………………….  ………………  Σε όλα αυτά υπεισέρχεται η οπτική γωνία του πομπού, η οποία άλλοτε:  α. απλώς διαφαίνεται καθώς μεταδίδει τις πληροφορίες  β. υποκρύπτεται σε κάποιο έμμεσο σχόλιο  γ. εκφράζεται ρητά και απερίφραστα | Προϋποθέτει  1.Ο δέκτης να διακρίνει τον σκοπό του πομπού που βρίσκεται σε συνάρτηση με τον τρόπο πειθούς που αυτός επιλέγει.  2.Να ελέγχει τη συλλογιστική πορεία, το κύρος των επιχειρημάτων και την αξιοπιστία των τεκμηρίων του πομπού(όταν ακολουθείται η επίκληση στη λογική).  3. Να αξιολογεί τους τρόπους πειθούς που επιλέγει ο πομπός |



Συμπληρώστε τον παρακάτω πίνακα για την **επικοινωνία**

**1.ΒΑΣΙΚΟΙ ΤΡΟΠΟΙ ΠΕΙΘΟΥΣ ΣΥΜΦΩΝΑ ΜΕ ΤΟΝ ΑΡΙΣΤΟΤΕΛΗ**

|  |  |  |  |
| --- | --- | --- | --- |
| **Τρόποι πειθούς** | **Στόχοι** | **Τεχνικές** | **αξιολόγηση** |
| Επίκληση στη λογική | Επιδιώκει να κάνει τον δέκτη να σκεφτεί | Επικεντρώνει την προσοχή σε **επιχειρήματα(**λογικές προτάσεις που διευθετούνται σε κλιμακωτή σειρά **γ**ιατην απόδειξη μίας θέσης. Η δομή τους: μία ή περισσότερες προτάσεις, οι προκείμενες χρησιμεύουν ως βάση για την αποδοχή μιας άλλης πρότασης, του συμπεράσματος**) και τεκμήρια**(που ενισχύουν τα συλλογιστικά σχήματα):  1.παραδ/τα  2.στατιστικά στοιχεία  3.πορίσματα ερευνών  4.εμπειρικές αλήθειες  5.γεγονότα(επικαιρικά, ιστορικά, παραθέματα ή μαρτυρίες, εποπτείες αισθήσεων) | Καταξιώνεται ως ο τιμιότερος τρόπος πειθούς.  ΠΡΟΣΟΧΗ  Όσον αφορά στα τεκμήρια: οφείλουν να ενισχύουν την αποδεικτική αξία του επιχειρήματος με αναντίρρητα στοιχεία.(αξιολόγηση στη σελ. 20 σχ. Βιβλ.)  1.να διακρίνουμε ανάμεσα στο αντ/κό(είδηση-στατιστικό στοιχείο) και στην απλή γνώμη  2. μια κρίση ευρείας αποδοχής(η τιμιότητα είναι προτέρημα)δεν είναι τεκμήριο(η νομοθεσία μας τιμωρεί την απάτη) |
| Επίκληση στο συναίσθημα | Πρόκληση συναισθημάτων στον δέκτη που θα τον φέρουν κοντά στον επιδιωκόμενο στόχο | 1.Περιγραφή ή αφήγηση  2.Χιούμορ(πνευματώδης αστεϊσμός)  3.Ειρωνεία  4. Ποιητική γλώσσα  5.Ρητορικά ερωτήματα | Περιπτώσεις κατάχρησης:  1. κινδυνολογία: πχ. σκόπιμη πρόκληση φόβου στον δέκτη με στόχο να υιοθετήσει την επιθυμητή συμπεριφορά..  2. προπαγάνδα |
| Επίκληση στην αυθεντία | Προβολή των απόψεων προσώπου με ισχυρό κύρος που συμφωνεί με τις θέσεις μας με στόχο να:  ●Ενισχύσουμε την αποδεικτική αξία των επιχειρημάτων μας  ●τη διακειμενικότητα(διαχρονικότητα) των θέσεών μας  ●να καταδείξουμε την ευρυμάθειά μας | **1.**Γνώμες ειδικών-επιστημόνων  2.Αποσπάσματα από λόγους ή προφορικές δηλώσεις ανθρώπων των γραμμάτων και του πολιτισμού  3.Ρήσεις αρχαίων σοφών  4.Γνωμικά, αποφθέγματα  5.Παροιμίες | 1**.**Απαλλάσσει τον πομπό από την ανάγκη να είναι αναλυτικός και αποδεικτικός  2. Κάνει τον ρόλο του δέκτη αδύναμο  3. Δείχνει έλλειψη επιχειρημάτων  4.είναι αθέμιτη όταν διαστρεβλώνει τους λόγους του ειδικού για να τους προσαρμόσει στις ανάγκες του πομπού  5.και όταν επικαλείται απόψεις μη ειδικού για το εξεταζόμενο θέμα  Στον επιστημονικό λόγο είναι αναμενόμενη-θεμιτή |
| Επίκληση στο ήθος του πομπού | Να προδιατεθεί θετικά ο δέκτης λόγω εκτίμησης προς τον πομπό. **Προσοχή όχι στο τι λέει κάποιος αλλά ποιος είναι αυτός που το λέει.** | 1.Αυτοπροβολή(α΄ενικό)  2.Αναφορά σε ενέργειες ή συμπεριφορές που επιδεικνύουν το ήθος του  3. Προβολή των αρχών της ιδεολογίας του  4.Θετικές κριτικές/εγκώμια | Η κατάχρηση αυτής της τακτικής δείχνει σκοπιμότητα και τότε ο πομπός χάνει την αξιοπιστία του.  Η τελευταία πρέπει να απορρέει έμπρακτα μέσω του μηνύματός του προς τους δέκτες και της εν γένει συμπεριφοράς του.  Κατά τον Αριστοτέλη το ήθος του ρήτορα αποτελεί τον τρόπο πειθούς με τη μεγαλύτερη αποδεικτική αξία |
| Επίθεση στο ήθος του αντιπάλου | Να προδιατεθεί θετικά- ως προς τις θέσεις μας- ο δέκτης λόγω υποτίμησης των αντίπαλων θέσεων | Αντί να πείσουμε για την ορθότητα των θέσεών μας, μιλούμε για την αναξιοπιστία των αντίπαλων θέσεων.  Ασκείται προσωπική επίθεση εναντίον του αντιπάλου, δηλαδή κριτική που αφορά στον χαρακτήρα του και στην ιδιωτική του ζωή. | Ο πιο ανέντιμος τρόπος πειθούς. Η κατάχρησή του: αθέμιτη επίθεση στην ιδιωτική ζωή του αντιπάλου  (Λίβελοι, κατηγορητήρια, συκοφαντία, λασπολογία)αποβλέπει στη δυσφήμηση.  Αντλεί την πειστική της δύναμη από την ευαισθησία που χαρακτηρίζει την κοινωνία απέναντι σε ζητήματα ηθικής τάξης και από την αντίληψη ότι το ήθος ενός προσώπου αποτελεί κριτήριο για την αξιολόγηση της ορθότητας και αξιοπιστίας των λεγομένων του. |

Αθέμιτη στρατηγική. Αποσκοπεί στη χειραγώγηση. Μέσα πειθούς: 1. Χρήση εννοιών με τεράστιο ηθικό βάρος 2.Αλλοίωση της σημασίας των λέξεων(δικτάτορες και αυταρχικοί ηγέτες ανά τον κόσμο μιλούν στο όνομα της δημοκρατίας..) «Όταν ακούς ‘τάξη’ ανθρώπινο αίμα μυρίζει» Περιοδικό Πολίτες, τεύχος 39, Ιούνιος 2012

Χαρ/κά του: παραπειστικός, εκφοβιστικός



**Σημειώστε τις τρεις παραμέτρους που πρέπει να λαμβάνει υπ’ όψιν του ο ρήτορας σχετικά με το συναίσθημα, σύμφωνα με τον Αριστοτέλη(σελ. 37 σχ. Βιβλίου)**

**………………………………………………………………………**

**………………………………………………………………………..**

**…………………………………………………………………………**

**………………………………………………………………………..**

****

**Διαβάστε το απόσπασμα από την αγόρευση του Γ. Παπανδρέου στη «Δίκη της Λαμίας»(σελ.38 του σχ. Βιβλίου) και εντοπίστε τα συναισθήματα που επιδιώκει να προκαλέσει στους ακροατές του. Τι επιτυγχάνει με αυτόν τον τρόπο;**

**………………………………………………………………………………………**

**……………………………………………………………………………………..**

**………………………………………………………………………………………………………………………………………………………………………………………………………………………………………………………………………………………**

****

**Πώς παρουσιάζεται το ήθος του ομιλητή στο απόσπασμα πολιτικού λόγου από *Τα κείμενα του Ελ. Βενιζέλου* που βρίσκεται στη σελ. 39 του βιβλίου σας;**

**………………………………………………………………………………………..**

**………………………………………………………………………………………..**

**………………………………………………………………………………………..**

**……………………………………………………………………………………….**

**…………………………………………………………………………………………….…………………………………………………………………………………………….……………………………………………………………………………………………**



**Διαβάστε το απόσπασμα πολιτικού λόγου που βρίσκεται στη σελ. 40 του βιβλίου σας, στο οποίο ο Ελ. Βενιζέλος επιτίθεται στο ήθος των αντιπάλων του. Μπορείτε να αποδώσετε τις κατηγορίες μονολεκτικά;**

**…………………………………………………………………………………..**

**……………………………………………………………………………………**

**……………………………………………………………………………………………..**

Και βέβαια όποιος μισεί αυτούς που οι άλλοι ευσπλαχνίζονται, από ποια κακία νομίζετε ότι ένας τέτοιος άνθρωπος θα μπορούσε να απέχει; Γιατί δε με συκοφαντεί για χρήματα ούτε θέλει να με εκδικηθεί ως εχθρό του. Εξαιτίας της κακίας του ούτε εχθρό ούτε φίλο μου τον είχα ποτέ ως τώρα. Είναι πλέον φανερό, κύριοι βουλευτές, ότι με φθονεί, γιατί , αν και έχω πέσει σε τέτοια συμφορά, είμαι καλύτερος πολίτης από αυτόν. Γιατί πάνω απ’ όλα νομίζω, ότι πρέπει , κύριοι βουλευτές, να θεραπεύει κανείς τα ελαττώματα του σώματος με τις αρετές της ψυχής. Γιατί, αν όμοια με το σώμα, που έχει τη συμφορά, θα έχω και το πνεύμα μου κι έτσι ζήσω την υπόλοιπη ζωή μου, σε τι θα διαφέρω από αυτόν;

 Λυσίας, Λόγος υπέρ Αδυνάτου, 2-3

Να εντοπίσετε και να σχολιάσετε τον/τους τρόπους πειθούς που χρησιμοποιούνται στο παραπάνω απόσπασμα

…………………………………………………………………….

……………………………………………………………………….

……………………………………………………………………..

……………………………………………………………………

……………………………………



**1.Η γλώσσα** πολλές φορές κακοπαθαίνει στα χέρια των χειριστών της, κυρίως από σημασιολογική άποψη και αυτό σχετίζεται με την ιδεολογία, τις προθέσεις και τους σκοπούς του ομιλούντος. **Η εντονότερη αλλοίωση συμβαίνει στη διαφήμιση, στον δικανικό, στον πολιτικό λόγο και περιορίζεται στο επιστημονικό κείμενο.**

Αυτή η αλλοίωση επηρεάζει, με τη σειρά της, **τη διαμόρφωση της σκέψης.**

Τα δύο αυτά: αλλοίωση γλώσσας-επέμβαση στη σκέψη, επηρεάζουν ΤΗΝ ΕΛΕΥΘΕΡΙΑ ΤΟΥ ΛΟΓΟΥ

Μιλώντας **για ελευθερία λόγου**,  εννοούμε συνήθως την ελευθερία στην έκφραση της σκέψης. Λογικά όμως η έκφραση της σκέψης προϋποθέτει διαμορφωμένη σκέψη. Απαιτεί επίσης δυνατότητα μετάδοσης και επικοινωνίας. Έτσι το θέμα ελευθερία λόγου, έχει δύο όψεις:

      Πρώτη όψη: Η διαμόρφωση της σκέψης.

      Δεύτερη όψη: Η έκφραση και η μετάδοση της σκέψης.

**ΔΙΑΜΟΡΦΩΣΗ** **της σκέψης**, σημαίνει ανάπτυξη των πνευματικών μηχανισμών πρόσληψης παραστάσεων της αντικειμενικής πραγματικότητας. Και ασφαλώς  είναι θεμελιακή για την  ελευθερία του λόγου. Πράγματι, χωρίς αυτή δεν υπάρχει σκέψη και συνεπώς δεν υπάρχει πρόβλημα έκφρασής της.

      **Θετικοί παράγοντες** για την διαμόρφωση της σκέψης αποτελούν οι εγγενείς πνευματικές δυνάμεις του ανθρώπου, αλλά και η εξωγενετική κληρονομικότητα του ανθρώπου. Δηλαδή η  παιδεία, όχι μόνο με την εκπαιδευτική της έννοια, αλλά και με την γενικότερη πολιτισμική της διάσταση. Την παιδεία  που παρέχεται από το οικογενειακό και κοινωνικό περιβάλλον. Θετικός παράγων είναι επίσης και η δυνατότητα ελεύθερης επιστημονικής έρευνας.

**      Αντίθετα δυσχεραίνεται και εμποδίζεται η διαμόρφωση της σκέψης από** την ύπαρξη συνθηκών  φόβου και συνθηκών μισαλλοδοξίας, γιατί αυτές οι συνθήκες παραμορφώνουν την αλήθεια. Περιορίζεται επίσης η ελευθερία διαμόρφωσης της σκέψης άμεσα μεν από την λογοκρισία, έμμεσα δε και περισσότερο επικίνδυνα από την προπαγάνδα.  Ιδίως από την έντεχνη και με επιστημονικές προδιαγραφές προπαγάνδα. Πρέπει εδώ να σημειωθεί ότι σήμερα δεν καίγονται βιβλία, όπως γινόταν στο Μεσαίωνα από την Ιερά Εξέταση. Αντίθετα, με εκατομμύρια βιβλία, με πολυσέλιδες εφημερίδες, με κατακλυσμό τηλεοπτικών προγραμμάτων, επιδιώκεται σήμερα, και μέχρις ενός βαθμού επιτυγχάνεται να καμφθεί και να διαμορφωθεί η από άλλες αιτίες ασθενής βούληση των αναγνωστών και των ακροατών, έτσι ώστε να πιστεύουν και να εκφράζουν ελεύθερα μεν, απόψεις, που, όμως, άλλοι θέλησαν να διαμορφώσουν και να εκφράσουν μέσω αυτών.

Πρέπει βέβαια να σημειώσουμε ότι οι περιορισμοί και οι απαγορεύσεις στην διαδικασία διαμόρφωσης της σκέψης δεν έχουν την ίδια επίδραση σε διάφορες κοινωνικές ομάδες ή σε διάφορους τομείς κοινωνικής έκφρασης. Ούτε, επίσης, οι περιορισμοί έχουν απόλυτη καταλυτική επίδραση. Έτσι, για παράδειγμα: Άλλη επίδραση έχουν οι περιορισμοί στην διαμόρφωση της πολιτικής σκέψης και άλλη επίδραση έχουν στην παραγωγή ενός καλλιτεχνικού έργου. Εξ άλλου, πολλές φορές  (όχι πάντοτε) η σκέψη διαμορφώνεται και πίσω από τα σίδερα της φυλακής και πολλά αριστουργήματα του πνευματικού πολιτισμού της ανθρωπότητας γράφτηκαν κάτω από συνθήκες απόλυτου δεσποτισμού και κυριαρχίας της βίας. "*Η ελευθερία, έλεγε ο Γκάντι, πρέπει να αναζητηθεί συχνά ανάμεσα στους τοίχους των φυλακών, κάποτε επάνω στο ικρίωμα, ποτέ στις αίθουσες των συμβουλίων, στα δικαστήρια ή στα σχολεία*". Ένας λόγος βέβαια ειπωμένος σε ορισμένο τόπο και χρόνο. Δεν αναιρεί, όμως, την μεγάλη σημασία που έχει η ελευθερία πρόσβασης στην αλήθεια και η ανεμπόδιστη ανάπτυξη των ατομικών μηχανισμών και ικανοτήτων πρόσληψης της αλήθειας σε μια ελεύθερη κοινωνία, σαν μια ευνοϊκή προϋπόθεση στη διαμόρφωση της σκέψης.

**Η ΕΛΕΥΘΕΡΙΑ ΕΚΦΡΑΣΗΣ ΚΑΙ ΜΕΤΑΔΟΣΗΣ ΤΗΣ ΣΚΕΨΗΣ.** Όπως επισημάνθηκε, η ελευθερία του λόγου δεν είναι μόνον θέμα διαμόρφωσης της σκέψης. Είναι και θέμα έκφρασης και μετάδοσης της σκέψης. Είναι δηλαδή και θέμα δικαιωμάτων. Δικαιωμάτων  που παρέχει η πολιτεία για την κατοχύρωση της ελευθερίας του λόγου.

Στη νομοθεσία μας υπάρχουν διατάξεις δύο ειδών: Από τη μια μεριά, διατάξεις που κατοχυρώνουν την ελευθερία της έκφρασης και μετάδοσης της σκέψης και από την άλλη μεριά διατάξεις που επιβάλλουν όρια στην ελευθερία αυτή.

Διαβάστε μερικές τέτοιες νομοθετικές διατάξεις:

  « Στο Σύνταγμα υπάρχουν οι εξής διατάξεις: **΄Αρθρο 14**. Καθένας μπορεί να εκφράζει και να διαδίδει προφορικά, εγγράφως και δια του τύπου τούς στοχασμούς του, τηρώντας τους νόμους του Κράτους. ΄Ο τύπος είναι ελεύθερος. Η λογοκρισία και κάθε άλλο προληπτικό μέτρο απαγορεύονται. Κατ’ εξαίρεση επιτρέπεται η κατάσχεση, με  παραγγελία του Εισαγγελέα, μετά την κυκλοφορία: α) Για προσβολή της Χριστιανικής και κάθε άλλης γνωστής θρησκείας, β) Για προσβολή του Προσώπου του Προέδρου της Δημοκρατίας, γ) Για δημοσίευμα που αποκαλύπτει ορισμένες πληροφορίες για τις ένοπλες δυνάμεις, ή το οποίο σκοπεί την βίαιη ανατροπή του πολιτεύματος ή στρέφεται κατά της εδαφικής ακεραιότητας του Κράτους, δ) Για άσεμνα δημοσιεύματα, κατά τις υπό του νόμου οριζόμενες περιπτώσεις.

**      Ο Π. Κ**. Περιοριστικές είναι επίσης οι διατάξεις του ποινικού κώδικα που αφορούν τιμωρούμενες μορφές έκφρασης λόγου: Εννοώ τις διατάξεις που τιμωρούν την εξύβριση, που τιμωρούν την δυσφήμηση, αφού και αυτές οι πράξεις αποτελούν μορφές έκφρασης με λόγο γραπτό ή προφορικό.

**      Ο Κ. Ποιν.Δ.** : Το σπουδαίο αυτό νομοθέτημα καθιερώνει τις αρχές ενός πειθαρχημένου, αλλά  ελεύθερου διάλογου ανάμεσα στα όργανα της συντεταγμένης πολιτείας, τους δικαστές, αφενός, και του κατηγορουμένου, αφετέρου. Κατηγορούμενος, ο οποίος πιθανώς να μην είναι απλώς παραβάτης, αλλά συνειδητός αρνητής της έννομης τάξης. Αποτελεί για τούτο ο ΚΠοινΔ στο σύνολό του κατοχύρωση της ελευθερίας του λόγου. Πρέπει εδώ, εξ αφορμής της αναφοράς μας στο ΚΠοινΔ, να σημειωθεί ότι ελεύθερη έκφραση δεν σημαίνει μόνο ελευθερία στην εξωτερίκευση και μετάδοση της σκέψης, αλλά και ελευθερία στην μη μετάδοση της σκέψης. Ελευθερία σιωπής. Καμμιά φορά μάλιστα συμβαίνει η σιωπή να έχει ειδικό βάρος μεγαλύτερο από το βάρος οιουδήποτε λόγου. Ο Καμύ μάλιστα έγραφε χαρακτηριστικά ότι "*Είναι κανείς περισσότερο άνδρας με εκείνα που αποσιωπά παρά με εκείνα  που λέγει*". Και κανένας ασφαλώς δεν ξεχνά αγωνιστές της ελευθερίας που με θυσία της σωματικής τους ακεραιότητας ή της ζωής τους διάλεγαν τη σιωπή. Εμπνεόμενη από φιλελεύθερες αρχές  η ποινική μας νομοθεσία στη διάταξη του **άρθρου 273 του ΚΠοινΔ** αναγνωρίζει στον κατηγορούμενο το δικαίωμα αρνήσεως απαντήσεως, το δικαίωμα σιωπής. Εξ άλλου στο **άρθρο 222 ΚΠοινΔ** αναγνωρίζεται στους συγγενείς του κατηγορουμένου το δικαίωμα αρνήσεως της μαρτυρίας. Με τα δικαιώματα αυτά γίνεται αντιληπτό ότι επιτυγχάνονται δύο στόχοι: Κατοχυρώνεται η ελευθερία της εκφράσεως και μεταδόσεως των σκέψεων, θετικά ή αρνητικά, δηλαδή η ελευθερία του λόγου. Συγχρόνως, όμως, τοποθετούνται φραγμοί στις όχι σπάνιες επιδιώξεις των προανακριτικών οργάνων να αποσπάσουν την ομολογία με αθέμιτα ή βάρβαρα μέσα, όπως είναι οι βασανισμοί και εκβιασμοί. Και τίθεται, έτσι, η αρχή ότι η αναζήτηση της αλήθειας δεν είναι το ύψιστο των αγαθών, ώστε να επιδιώκεται σε βάρος της ανθρώπινης αξιοπρέπειας. Ή, με άλλη διατύπωση, το δικαίωμα της ελευθερίας του λόγου κατοχυρώνει, πρέπει να κατοχυρώνει, την ανθρώπινη αξιοπρέπεια.

      Αλλά και τα ένδικα μέσα, που προβλέπονται και επιτρέπονται από τη δικονομία, κατά σπουδαίων πράξεων, κατά των αποφάσεων των δικαστηρίων, είναι μια σπουδαία κατοχύρωση της ελευθερίας του (αντι)λόγου.

      Το Αστικό Δίκαιο, επίσης, κατοχυρώνει την ελευθερία του λόγου με την προστασία του λόγου σαν αντικείμενο πνευματικής ιδιοκτησίας.

      Οι διεθνείς διακηρύξεις και  οργανώσεις: Η προστασία του δικαιώματος της ελευθερίας του λόγου προβλέπεται και από διεθνείς συμβάσεις, όπως είναι η **Σύμβαση της Ρώμης**, που αποτελεί θεμέλιο της Ευρωπαϊκής Ένωσης. Αποτελεί, επίσης, μέλημα διεθνών οργανώσεων, όπως είναι η **Διεθνής Αμνηστία**, που προστατεύει τους πολιτικούς κρατούμενους και τους κρατούμενους συνειδήσεως. Αυτή η προστασία από το διεθνές  δίκαιο του δικαιώματος της ελευθερίας του λόγου, έχει μεταβάλει την ελευθερία αυτή σε θεμελιακό θεσμό του πολιτισμού για τον δυτικό, τουλάχιστον, κόσμο».

**ΕΡΩΤΗΜΑ**: 1.Τα παραπάνω κείμενα νόμων και διακηρύξεων τι αντίκρισμα έχουν;

2.Πώς μεταφέρονται στην πράξη και πώς θωρακίζουν τον πολίτη, ώστε να αισθάνεται και να είναι ασφαλής όχι μόνο πριν εκφρασθεί αλλά και μετά, αφού δηλαδή εκφράσει δυσάρεστες για τους πολλούς απόψεις; [Γιατί βέβαια η προστασία του νόμου έχει σημασία όταν εκφράζει κανείς απόψεις όχι σύμφωνες, αλλά αντίθετες στις κυρίαρχες απόψεις της πλειοψηφίας. Αιρετικές δηλαδή θα έλεγα, χωρίς τη θρησκευτική έννοια, απόψεις].

**ΑΠΑΝΤΗΣΗ**

Εγγύηση του δικαιώματος της ελευθερίας του λόγου αποτελεί η **έννομη** **προστασία του**, στα πλαίσια όμως ενός **κράτους δικαίου**. Αυτό είναι το αντίκρισμα των νομοθετικών κειμένων που σταχυολόγησα προηγουμένως. Δηλαδή το συνταγματικό, κατά το άρθρο 20 του Συντάγματος, δικαίωμα κάθε Έλληνα πολίτη να  ζητήσει έννομη προστασία από ανεξάρτητη Δικαιοσύνη (όσο και όταν είναι ανεξάρτητη) και να αναπτύξει ενώπιόν της τις απόψεις του περί των δικαιωμάτων ή των συμφερόντων του, όπως ο νόμος ορίζει.

Το δικαίωμα αυτό, σήμερα, με την τάση διεθνοποίησης της δικαστικής προστασίας, και ιδιαίτερα για τον Ευρωπαίο πολίτη, έχει μεγάλη σημασία, εν όψει της ελεύθερης διακίνησης προσώπων και αγαθών. Πράγματι, υπάρχουν περιπτώσεις που ο Ευρωπαίος πολίτης μπορεί και δικαιούται να απευθυνθεί ενώπιον των διεθνών δικαστηρίων της Ευρώπης για παροχή έννομης προστασίας, τόσο έναντι της κρατικής εξουσίας της χώρας του ή άλλων Ευρωπαϊκών χωρών, όσο και προστασία των ιδιωτικών του δικαιωμάτων έναντι τρίτων πολιτών, στην περίπτωση που τα δικαιώματα αυτά προβλέπονται από τις διεθνείς συμβάσεις. Εννοώ το Δικαστήριο των δικαιωμάτων του Ανθρώπου, των χωρών του Συμβουλίου της Ευρώπης και το Ευρωπαϊκό Δικαστήριο της Ευρωπαϊκής Ένωσης. Στο τελευταίο αυτό δικαστήριο μάλιστα ο Ευρωπαίος πολίτης μπορεί να αναπτύξει τις απόψεις του στη γλώσσα τη χώρας του. Αυτός, ιδιαίτερα, ο τρόπος της παροχής έννομης προστασίας, με χρήση δηλαδή της εθνικής γλώσσας του πολίτη, αποτελεί, νομίζω, αυτόχρημα και ιδιαίτερα προστασία του δικαιώματος της ελευθερίας του λόγου.



**ΕΡΩΤΗΜΑ**

 η έκφραση και ιδίως η μετάδοση της σκέψης είναι πράγματι ελεύθερη για όλους; Είναι λ.χ. εξ ίσου ελεύθεροι να εκφράσουν την σκέψη τους ο ιδιοκτήτης μιας μεγάλης εφημερίδας όσο ένας οικονομικά ασήμαντος βιοπαλαιστής;

**ΑΠΑΝΤΗΣΗ**

Ασφαλώς όχι. Η νομική κατοχύρωση της ελευθερίας του λόγου παρέχει ευκαιρίες και δυνατότητες, όχι όμως και δύναμη, που έχουν οι θέσει ισχυροί. Δεν απελευθερώνει μόνη της, η νομική κατοχύρωση της ελευθερίας του λόγου, όσους βρίσκονται σε ζυγό ηθικού ή υλικού καταναγκασμού. Γιατί δεν υπάρχει, όπως ίσως θα έπρεπε, ισότητα αφετηρίας. Και μιλάμε για ισότητα οικονομικής αφετηρίας. Εκτός, όμως, από έλλειψη ισότητας οικονομικής αφετηρίας υπάρχουν και εμπόδια πνευματικής και βιολογικής ανισότητας, όπως επίσης και πολιτικοί και κοινωνικοί φραγμοί. Τέτοιοι λ. χ. φραγμοί είναι το κρατικό και ιδιωτικό μονοπώλιο στα μέσα μετάδοσης του λόγου.

      Το κρατικό μονοπώλιο στα μέσα μετάδοσης του λόγου αποτελεί στα χέρια ολοκληρωτικών καθεστώτων όργανο προπαγάνδας και μοχλό διατηρήσεως της εξουσίας.

      Το ιδιωτικό μονοπώλιο ή ολιγοπώλιο στα μέσα μετάδοσης του λόγου, όταν ασκείται από ανθρώπους που επιδιώκουν αποκλειστικά το κέρδος, οδηγεί συχνά σε πτώση της ποιότητας και στον εκχυδαϊσμό.

**ΣΥΜΠΕΡΑΣΜΑ**

Με αυτούς και πιθανώς και άλλους περιορισμούς, με αυτές τις σχετικότητες, η ελευθερία του λόγου, συνθλιμμένη και περιορισμένη γίνεται μια σπάνια και ίσως δυσεπίτευκτη ανθρώπινη εκδήλωση. Χωρίς όμως αυτούς τους φραγμούς και γενικά χωρίς αντιστάσεις μπορούμε να κάνουμε λόγο για ελευθερία; Νομίζω πως όχι. Απόλυτη κατάσταση ελευθερίας είναι μια ανέφικτη κατάσταση, ασυμβίβαστη με την ίδια τη βαθύτερη υπόσταση του ανθρώπου σαν ενός όντος που επιδιώκει υπέρβαση των ορίων του. Και όρια πάντα θα υπάρχουν για κάθε πλάσμα του κόσμου.

Ο ΑΓΩΝΑΣ ΓΙΑ ΤΗΝ ΕΛΕΥΘΕΡΙΑ ΤΟΥ ΛΟΓΟΥ. ΄Έτσι, αφού οι φραγμοί τελικά δεν καταλύονται εντελώς, αφού η ίδια η φύση είναι άδικη,  μπορεί ίσως να είμαστε πιο κοντά στην αλήθεια, αν ισχυρισθούμε ότι και η ελευθερία του λόγου, όπως κάθε ελευθερία γενικά, είναι αγώνας για την κατάκτηση της ελευθερίας. Για την κατάκτηση της ελευθερίας του λόγου, με τα νόμιμα όπλα, που ήδη αναφέραμε. Άλλωστε ο άνθρωπος δεν γεννιέται αλλά γίνεται ελεύθερος, με τον προσωπικό του αγώνα.

Με μια τέτοια έννοια της ελευθερίας του λόγου, σαν αγώνα για την ελευθερία του λόγου, οδηγούμαστε στη σύλληψη ενός ιδανικού, σε ένα όραμα αν θέλετε, που ανταποκρίνεται στα μέτρα και στη φύση του ανθρώπου. Παράλληλα, η ελευθερία του λόγου, ο αγώνας για την ελευθερία του λόγου, γίνεται και ένας δύσκολος στίβος αρετής. Μιας αρετής που απαιτεί, όπως είναι φυσικό, από τον αγωνιστή της ελευθερίας ανιδιοτέλεια, αφού η ιδιοτέλεια δημιουργεί δουλική εξάρτηση από το προσωπικό συμφέρον. Μιας αρετής που απαιτεί επίσης τόλμη και ευψυχία: Γιατί θα χρειασθεί ο αγωνιστής της ελευθερίας του λόγου να διαφωνήσει, να σωπάσει. Και θα είναι μόνος, όταν οι πάντες γύρω του θα συμμετέχουν αλαλάζοντας στις μονότονες υμνολογίες των πολυώνυμων ολοκληρωτισμών ή της κενολογίας.

"*Θέλει αρετήν και τόλμη η ελευθερία*" όπως έψαλε στις ωδές του ο Κάλβος. ΄Η όπως έλεγε ο  Θουκυδίδης, "*εὔδαιμον τό ἐλεύθερον, τό δε ἐλεύθερον εὔψυχον*"

**Επίμετρο**

Η ίδια η έννοια του λόγου, στην απλούστερη εκδοχή της, εκείνη δηλαδή της προφορικής ή γραπτής ομιλίας, που διέπεται από τους κανόνες της παραδεδεγμένης λογικής, δρα από μόνη της ως περιορισμός της ελευθερίας του λόγου**.** Δηλαδή, το  παράλογο δεν νοείται ως ομιλία, ως όργανο επικοινωνίας. Αντιθέτως, όταν εκφέρεται, παραβιάζει, εάν δεν αναιρεί εντελώς, την ελευθερία του λόγου. Συνεπώς, **ο ελεύθερος λόγος αυτοδεσμεύεται να είναι έλλογος. Όχι παράλογος**. Και για την αιτία αυτή αυτοπεριορίζεται. Θέτει ο ίδιος ο ελεύθερος λόγος τα όρια της ελευθερίας του.

Όμως τα όρια της κάθε ελευθερίας βρίσκονται ίσως στην υπέρβαση των ορίων. Μία δε από τις δυνάμεις του λόγου που κινούνται στην περιοχή των ορίων της ελευθερίας του λόγου και της υπερβάσεώς του είναι η ποίηση. Η ποίηση, υπερβαίνει τα όρια. Ιδίως τα όρια του συμβατικού λόγου. Και εάν, ακόμα, δεν νομοθετεί τον λόγο, όπως επαίρονται κάποιοι, τουλάχιστον τον αναδιατάσσει.

Εξ άλλου, ο υπερρεαλισμός, που αποδέχεται το όνειρο (την ονειρική πραγματικότητα) και την εικόνα σαν ένα άλλο μέσο έκφρασης και μάλιστα γνησιότερο- από τον καθιερωμένο (συμβατικό) λόγο -μέσο έκφρασης και μέσο κατανόησης των πραγμάτων και επικοινωνίας με αυτά, παραβιάζει τα καθιερωμένα (τα συμβατικά) όρια της ελευθερίας του λόγου. Και εάν δεν παραβιάζει τα όρια της ελευθερίας του λόγου, με τα οποία ο ίδιος ο λόγος αυτοδεσμεύεται για να είναι ελεύθερος, τουλάχιστον, διακηρύσσει και  αποδέχεται την ονειρική πραγματικότητα και την ασύνδετη αλληλουχία των εικόνων (τον αυτοματισμό της γραφής) όχι απλώς σαν ιστορικά προηγούμενα από τον λόγο, μέσα εμπειρίας, έκφρασης και επικοινωνίας του  ανθρώπου με τον κόσμο και με τα πράγματα, αλλά οπωσδήποτε, όπως υποστηρίζει, σαν μέσα ισοδύναμα και αυθεντικότερα από τον λόγο.

Είναι, άλλωστε, γνωστό ότι ο υπερρεαλισμός, υπό την επήρεια των Μαρξιστικών και Φροϋδικών αντιλήψεων, τόσο στη λογοτεχνία όσο και στις εικαστικές τέχνες, επιδίωξε, με εκφραστικά εργαλεία τον «αυτοματισμό» και την απελευθέρωση της φαντασίας, τη διερεύνηση του ασυνειδήτου, δηλαδή τα λιγότερο συνειδητά στρώματα της ανθρώπινης εμπειρίας, περιφρονώντας σκανδαλωδώς τον έλεγχο της λογικής. Γιάννη Βλασόπουλου, Η ελευθερία του λόγου

ΑΠΟΤΥΠΩΣΤΕ ΣΥΝΟΠΤΙΚΑ ΤΑ ΚΥΡΙΑ ΣΗΜΕΙΑ ΤΟΥ ΑΡΘΡΟΥ

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………